Feladat a Szitakötő folyóirat nyári (34.) számához

A feladat felhasználható 5. évfolyamon, magyar órán.

A János vitéz vagy a tündérmesék olvasásakor is felhasználható.

A feladat két részből áll:

1. Készíts leírást egy általad elképzelt sárkányról, térj ki részletesen minden külső tulajdonságára. (Pl. színe, alakja, fejek száma, fogazata, szárnya, karmai, pikkelye és képessége, ha van, gondolj a tűzokádásra.)
2. Rajzold le az általad elkészített leírás alapján a sárkányt, vagy páros munkában cseréljetek a szomszédotokkal leírást, és a párotokét rajzoljátok meg. A végén értékeljétek, hogy mennyire hasonlít ahhoz, amit elképzeltetek.

A fogalmazás képességen kívül sokféle kompetencia fejlesztésére alkalmas a feladat.